OpenLLM-France/wikimedia huggingface dataset:
# Los Verdes - Izquierda de Madrid

Los Verdes-Izquierda de Madrid va ser un partit polític de caràcter ecologista de la Comunitat de Madrid, actualment inactiu sota aquest nom.
Los Verdes-Izquierda de Madrid es va crear en maig de 2001 a San Sebastián de los Reyes (es va inscriure en el Registre de Partits Polítics del Ministeri de l'Interior d'Espanya al juny i va celebrar el seu congrés constituent al desembre), en el marc d'un procés de convergència a nivell estatal entre partits verds i d'esquerra liderat per la Confederación de Los Verdes, Iniciativa per Catalunya Verds i Izquierda Democrática Cántabra, anomenat Els Verds - Les Esquerres dels Pobles.
Integraren Los Verdes-Izquierda de Madrid la major part d'organitzacions ecologistes de la Comunitat de Madrid: Los Verdes de Madrid (membre madrileny de la Confederació), Los Verdes-Grupo Verde, Foro Verde, Izquierda Madrileña (una escissió d'Izquierda Unida), Izquierda Independiente-Iniciativa por San Sebastián de los Reyes, un grup de militants procedents de Nueva Izquierda que no havien volgut ingressar al PSOE agrupats al voltant de Red Verde, Plataforma de Izquierdas de Coslada, Partido Rojiverde de Alcorcón, Izquierda Democrática de Pinto. No s'hi integraren en el partit Los Verdes de la Comunidad de Madrid.
Assoliren notorietat en proposar com a candidat a l'alcaldia de Madrid a les eleccions de 2003 a l'aleshores eurodiputat elegit per les llistes del PSOE, José María Mendiluce Pereiro. Ángel Requena Fraile, aleshores alcalde de San Sebastián de los Reyes, elegit en les llistes d'Izquierda Unida i que més tard formà Izquierda Independiente-Iniciativa por San Sebastián de los Reyes, fou el seu candidat a la presidència de la Comunitat de Madrid. Es presentaren sota la denominació Los Verdes.
Obtingueren uns resultats discrets: a les municipals foren la quarta força política, amb 48.686 vots (1,59%), que es traduïren en sols quatre regidors (abans de les eleccions, els seus partits integrants comptaven amb 17). A la ciutat de Madrid van ser també la quarta força, amb 26.448 vots (1,55%), sense obtenir representació. A les autonòmiques, els resultats foren lleument pitjors, 42.317 vots (1,41%), i tampoc obtingueren representació.

## Referències

* ↑ El partido de Mendiluce le pone 'verde', El Mundo, 31 de gener de 2001.
* ↑ El desierto de los verdes, ABC, 9 de febrer de 2003.
* ↑ Los Verdes - Izquierda de Madrid nacen con la voluntad de concurrir a las elecciones locales y autonómicas del 2003, nota de premsa de Los Verdes - Izquierda de Madrid.
* ↑ El alcalde de San Sebastián, dispuesto a encabezar a Los Verdes, El País, 6 de novembre de 2001.
* ↑ Candidatures a les eleccions a l'Assemblea de Madrid de 2003, Boletín Oficial de la Comunidad de Madrid, 23 d'abril de 2003.
* ↑ «Resultats de les eleccions municipals de 2003 en la Comunitat de Madrid». Arxivat de l'original el 2007-05-18. [Consulta: 1r octubre 2012].
* ↑ «Resultats de les eleccions municipals de 2003 a Madrid». Arxivat de l'original el 2011-11-25. [Consulta: 1r octubre 2012].
# Casa d'Unzueta

La Casa-Torre d'Unzueta és un monument al barri d'Azitain de la localitat guipuscoana d'Eibar al País Basc, Espanya. Unzueta és un cognom molt arrelat en la localitat. Les primeres notícies parlen de 1193. A l'Edat Mitjana els Unzueta van participar en les guerres de bàndols amb el bàndol oñacino, per la qual cosa la seva casa-torre va sofrir nombrosos atacs. Posteriorment al segle xvii, Dona Angela María d'Unzueta, va ordenar construir l'edifici que coneixem en l'actualitat. Dos de les seves façanes, les que miren al barri d'Azitain, són de carreus en tons grisos. Té quatre finestres en cadascuna de les seves quatre plantes. Totes tenen barrots o balconades de ferro forjat. Al centre de la façana principal es troba l'escut dels Unzueta. El 30 de novembre de 1957 els Germans de La Salle obren el col·legi en aquest lloc, passant a anomenar-se Nostra Senyora de Azitain La Salle en honor de l'ermita d'Azitain.

## Notes

* ↑ «Historia de la Salle». Arxivat de l'original el 2010-01-04. [Consulta: 10 novembre 2015].

## Enllaços externs

* Casa-torre d'Unzueta
# (933) Susi

(933) Susi és un asteroide que forma part del cinturó d'asteroides descobert el 10 de febrer de 1927 per Karl Wilhelm Reinmuth des de l'observatori de Heidelberg-Königstuhl, Alemanya. Està nomenat en honor de l'esposa de l'astrònom alemany Kasimir Graff (1878-1950).

## Circumstàncies del descobriment

En 1928 es va descobrir que els asteroides (715) Transvaalia, descobert per Harry Edwin Wood en 1911, i (933) Susi, descobert en 1920, eren el mateix objecte. La UAI va decidir mantenir el nom de Transvaalia i reasignar Susi a l'asteroide descobert per Reinmuth.

## Referències

* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 24 octubre 2023].
* 1 2 3 4 5 6 «JPL Small-Body Database». [Consulta: 24 gener 2024].
* ↑ Schmadel, Lutz D. Springer. Dictionary of Minor Planet Names (en anglès). 5a edició, 2003. ISBN 3-540-00238-3.
# Kisii (Kenya)

Kisii és una ciutat de la província de Nyanza (Kenya). En el cens del 2019 tenia 112.417 habitants.

## Referències

* ↑ Oficina Nacional d'Estadística de Kenya. «2019 Kenya Population and Housing Census Volume II: Distribution of Population by Administrative Units» (en anglès). [Consulta: 28 març 2020].
# Padre no hay más que uno

Padre no hay más que uno és una pel·lícula de comèdia de l'any 2019, dirigida i escrita per Santiago Segura i protagonitzada per ell mateix. Es tracta d'una nova versió de la comèdia Mamá se fue de viaje, dirigida per Ariel Winograd.

## Argument

Javier és un home que creu saber-ho tot, però no mou ni un dit per ajudar a la seva dona en la cura de la casa i dels seus cinc fills. No obstant això, aquest pare de família ha d'enfrontar-se a la realitat quan la seva dona decideix anar-se'n de viatge i deixar-lo sol amb els seus fills. Aquesta serà una experiència que canviarà les vides de tots per sempre.

## Repartiment

* Santiago Segura com a Javier
* Toni Acosta com a Marisa
* Silvia Abril com a Carmen
* Leo Harlem com a Paco
* Wendy Ramos com a Rosaura
* Martina D'Antiochia com a Sara
* Calma Segura com a Carlota
* Luna Fulgencio com a Rocío
* Carlos González com a Dani
* Sirena Segura com a Paula
* Anabel Alonso com a Directora
* Daniela Blume com a Client
* Fernando Gil com a Client
* Pepa Charro com a Professora preescolar
* Goizalde Núñez com a Hostessa nerviosa
* El Rubius com a El Rubius
* Boris Izaguirre com a Jurat del càsting
* Rosa López com a Jurat del càsting
* Carlos Baute com a Jurat del càsting
* Diana Navarro com a Mare del cole
* Mónica Pérez com a Mare del cole

## Taquilla

La comèdia va ser tot un èxit als cinemes espanyols, aconseguint ser el segon millor estrena en la taquilla espanyola del 2019. A més, la seva primera setmana va recaptar més de 3 milions d'euros amb 600.000 espectadors. Al final va aconseguir ser la pel·lícula espanyola més taquillera del 2019.

## Seqüela

A l'octubre del 2019 Toni Acosta va anunciar que la pel·lícula tindria una seqüela amb el mateix repartiment i que seria estrenada en 2020. També dirigida per Santiago Segura.
La seqüela Padre no hay más que uno 2: La llegada de la suegra s'havia d'estrenar el 7 d'agost del 2020, però al final l'estrena es va avançar al 29 d'agost del 2020.

## Referències

* ↑ 'Padre no hay más que uno', reparto y sinopsis en Filmmaffinity
* ↑ ‘Padre no hay más que uno’, segundo mejor estreno español de 2019
* ↑ 'Padre no hay más que uno' arrasa en los cines
* ↑ Silvestre, Juan. «‘Padre no hay más que uno 2’ adelanta su estreno al 29 de julio» (en espanyol europeu), 22-07-2020. [Consulta: 31 juliol 2020].
# Polibiades

Polibiades (en llatí Polybiades, en grec antic Πολυβιάδης) fou un general espartà.
Va succeir al rei espartà Agesípolis I, mort per unes febres, en el comandament de l'exèrcit contra la ciutat d'Olint, i va obligar a aquesta ciutat a rendir-se l'any 379 aC, segons diu Xenofont a les Hel·lèniques i Diodor de Sicília a la Bibliotheca historica.

## Referències

* ↑ Polybiades a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 443
# Lleó de Bienservida

El conegut com Lleó de Bienservida (també Lleó d'Huerta Bayonas) és una escultura zoomorfa ibèrica trobada l'any 1893, de manera accidental, en el paratge d'Huerta Bayonas, a Villarrodrigo (Jaén) i traslladada a la contigua població albacetenya de Bienservida, de la qual rep el nom.

## Circumstàncies de la seva troballa

La peça va ser trobada per uns camperols durant unes tasques agrícoles i va resultar mutilada. Aquests treballadors van comunicar la troballa a don Antonio Pretel, amo de la finca d'Huerta Bayonas, contigua al final de Bienservida, i aquest la va portar al seu domicili particular, en aquesta població, per ser custodiada. Cap a l'any 1941 va ser donada al Museu Arqueològic d'Albacete on avui està dipositada.

## Característiques

Com en altres escultures iberes, cal ressaltar el seu caràcter psicopomp i apotropaic, és a dir, de conductor de l'ànima i defensor del difunt i la seva memòria, propi del simbolisme oriental. No obstant això, és molt notable l'existència, sota les potes del lleó, d'un cap humà tallat, ja que el culte al crani, derivat de la temàtica del cap trofeu, sol ser més comú en ambients cèltics.

## Bibliografia

* RUIZ BREMÓN, MÓNICA «Notas sobre la iconografía del León de Bienservida». Al-Basit: Revista de estudios albacetenses, 13, 1984, pàg. 5-12. ISSN: 0212-8632 [Consulta: 6 abril 2011].
* CAZABÁN LAGUNA, ALFREDO «El notable grupo escultórico de Arte hispánico hallado hace 35 años en Villarrodrigo». Don Lope de Sosa, XVI, 191, 1928, pàg. 341-342 [Consulta: 6 abril 2011].
# 2080

L'any 2080 (MMLXXX) serà un any comú que començarà en dilluns segons el calendari gregorià, l'any 2080 de l'era comuna (CE) i Anno Domini (AD), el 80è any del tercer mil·lenni, el 80è any del segle xxi, i el primer any de la dècada del 2080.

## Esdeveniments
### Països Catalans

* 18 de febrer, Barcelona: Es compleixen 100 anys de la presentació del primer volum del Diccionari etimològic i complementari de la llengua catalana de Joan Coromines.

### Resta del món

* 12 de setembre, Turquia: Es compleixen 100 anys del cop d'estat del 1980 a Turquia, de caràcter militar, que instaurà un govern militar durant tres anys.
* 21 de desembre, Galícia: Es compleixen 100 anys de la celebració del referèndum en què resultarà ratificat l'Estatut d'Autonomia de 1980.

### Prediccions

* Segons l'Informe de modernització de la Xina, s'espera que la Xina sigui un dels països més desenvolupats del món, equivalent al nivell dels Estats Units de principis del segle xxi.

## Referències

* ↑ «China Modernization Report 2007: A study on the Ecological modernization, Overview», 21-10-2006. Arxivat de l'original el 2011-07-07.
# Cortal

«Cortal o el Cortal» té aquests significats:
* el Cortal (Gombrèn)
* Can Mallol dels Cortals
* Cortal d'Avinyó, mas al municipi de Castelló d'Empúries (l'Alt Empordà)
* Cortal de la Vila
* Cortal d'en Calcina
* Cortal d'en Fages
* Cortal d'en Llobet
* Cortal d'en Roure
* Cortal d'en Vidal
* Cortal de Prat Comú
* El Cortal Nou
# Luis Miguel Afonso Fernandes

Luis Miguel Afonso Fernandes (6 d'octubre de 1989), conegut com a Pizzi, és un futbolista professional portuguès que juga pel Benfica com a davanter. La temporada 2013-2014 va jugar cedit al RCD Espanyol

## Referències

* ↑ «Pizzi confía en quedarse en el Benfica esta temporada» (en castellà). As, 02-07-2014. [Consulta: 31 gener 2105].
* ↑ «L'Espanyol confirma les cessions de Pizzi i Sidnei, que seran presentats aquest dimarts de forma oficial». 324.cat, 29 juiiol 2013. [Consulta: 30 juliol 2013].
# Paraliparis kocki

Paraliparis kocki és una espècie de peix pertanyent a la família dels lipàrids.

## Descripció

* Fa 27,7 cm de llargària màxima.
* Nombre de vèrtebres: 57-59.

## Hàbitat

És un peix marí i demersal que viu entre 1.914 i 1.920 m de fondària.

## Distribució geogràfica

Es troba a l'estret de Bransfield (entre les illes Shetland del Sud i la península Antàrtica).

## Referències

* ↑ Collett R., 1879. Fiske fra Nordhavs-expeditionens sidste togt, sommeren 1878. Forh. Vidensk. Selsk. Christiania v. 14. 1-106.
* ↑ uBio (anglès)
* ↑ Chernova, N. V., 2006. New and Rare Snailfishes (Liparidae, Scorpaeniformes) with the Description of Four New Species from the Southern Hemisphere and Tropical East Pacific. Journal of Ichthyology, 46 (Suppl. 1): 1-14.
* 1 2 3 FishBase (anglès)

## Enllaços externs

* AQUATAB
# Carveol

El carveol és un alcohol monoterpenoide natural insaturat i monocíclic que es troba a l'oli essencial de la menta en forma de cis-(-)-carveol. És un líquid incolor soluble en olis, però insoluble en aigua i té una olor i sabor que recorden a les de la menta i l'alcaravia. En conseqüència, s'utilitza com a fragància en cosmètica i com a additiu de sabor a la indústria alimentària.
S'ha trobat que presenta quimioprevenció de carcinogènesi mamària (prevé el càncer de mama).
Un derivat alfa-trans-dihidroxi, (1R,2R,6S)-3-metil-6-(prop-1-en-2-il)ciclohex-3-en-1,2-diol, té una potent activitat anti-parkinson en models animals.

## Referències

* ↑ Crowell, Pamela L.; Kennan, Wendy S.; Haag, Jill D.; Ahmad, Saleem; Vedejs, Edwin; Gould, Michael N. «Chemoprevention of mammary carcinogenesis by hydroxylated derivatives of d-limonene» (en anglès). Carcinogenesis, 13, 7, 1992, pàg. 1261–1264. DOI: 10.1093/carcin/13.7.1261. PMID: 1638695.
* ↑ Ardashov, Oleg V.; Pavlova, Alla V.; Il'ina, Irina V.; Morozova, Ekaterina A.; Korchagina, Dina V.; Karpova, Elena V.; Volcho, Konstantin P.; Tolstikova, Tat’yana G.; Salakhutdinov, Nariman F. «Highly Potent Activity of (1R,2R,6S)-3-Methyl-6-(prop-1-en-2-yl)cyclohex-3-ene-1,2-diol in Animal Models of Parkinson's Disease» (en anglès). Journal of Medicinal Chemistry, 54, 11, 09-06-2011, pàg. 3866–3874. DOI: 10.1021/jm2001579. PMID: 21534547.
# Ricardo Gallego Redondo

Ricardo Gallego Redondo (Madrid, 8 de febrer de 1959) és un exfutbolista madrileny. Va desenvolupar la major part de la seva carrera al Reial Madrid CF. Va ser internacional amb la selecció espanyola.

## Palmarès

| Títol | Club | País | Any |
| Copa del Rei | Reial Madrid | Espanya | 1981-82 |
| Copa de la Lliga | Real Madrid | Espanya | 1984-85 |
| Copa de la UEFA | Real Madrid | Espanya | 1984-85 |
| Lliga espanyola | Real Madrid | Espanya | 1985-86 |
| Copa de la UEFA | Real Madrid | Espanya | 1985-86 |
| Lliga espanyola | Real Madrid | Espanya | 1986-87 |
| Lliga espanyola | Real Madrid | Espanya | 1987-88 |
| Supercopa d'Espanya | Real Madrid | Espanya | 1988 |
| Lliga espanyola | Real Madrid | Espanya | 1988-89 |
| Copa del Rei | Real Madrid | Espanya | 1988-89 |

## Enllaços externs

* «Ricardo Gallego, madridista desde la cuna» (en castellà). Web Oficial del Real Madrid.
Ricardo Gallego Redondo amb la selecció espanyola - Caixes de navegació :
Selecció de futbol d'Espanya – Copa del Món de futbol 1982
1 Arconada (c) •
2 Camacho •
3 Gordillo •
4 Alonso •
5 Tendillo •
6 Alexanko •
7 Juanito •
8 Joaquín •
9 Satrústegui •
10 Zamora •
11 López Ufarte •
12 Urquiaga •
13 Jiménez •
14 Maceda •
15 Saura •
16 Sànchez •
17 Gallego •
18 Uralde •
19 Santillana •
20 Quini •
21 Urruti •
22 Miguel Ángel •
Entrenador: Santamaría
Selecció de futbol d'Espanya – Copa del Món de futbol 1986
1 Zubizarreta •
2 Tomás •
3 Camacho •
4 Maceda •
5 Víctor •
6 Gordillo •
7 Señor •
8 Goikoetxea •
9 Butragueño •
10 Carrasco •
11 Julio Alberto •
12 Quique Setién •
13 Urruti •
14 Gallego •
15 Chendo •
16 Rincón •
17 Francisco •
18 Calderé •
19 Salinas •
20 Eloy •
21 Míchel •
22 Ablanedo •
Entrenador: Muñoz
Selecció de futbol d'Espanya – Eurocopa 1984
1 Arconada •
2 Urquiaga •
3 Camacho •
4 Maceda •
5 Goikoetxea •
6 Gordillo •
7 Señor •
8 Víctor •
9 Santillana •
10 Gallego •
11 Carrasco •
12 Salva •
13 Buyo •
14 J. Alberto •
15 Robert •
16 Francisco •
17 Marcos •
18 Butragueño •
19 Sarabia •
20 Zubizarreta •
Entrenador: Muñoz
Selecció de futbol d'Espanya – Eurocopa 1988
1 Zubizarreta •
2 Tomás •
3 Camacho •
4 Andrinúa •
5 Víctor •
6 Calderé •
7 Salinas •
8 Sanchís •
9 Butragueño •
10 Eloy •
11 Gordillo •
12 Diego •
13 Buyo •
14 Gallego •
15 Eusebio •
16 Bakero •
17 Begiristain •
18 Soler •
19 Martín Vázquez •
20 Míchel •
Entrenador: Muñoz :
# Mario Gómez (desambiguació)

Mario Gómez és el nom dels següents personatges:
* Mario Gómez García, (1985 -), futbolista professional alemany.
* Mario Gómez Atanet, (1981 -), futbolista espanyol.
* Mario Gómez (futbolista peruà), (1981 -), futbolista peruà.
* Mario Gómez Esteban, (1958 -), jugador d'escacs basc.
# Copa de les Nacions de bàsquet

«Copa de les Nacions de bàsquet» té aquests significats:
* Copa de les Nacions de bàsquet masculí
* Copa de les Nacions de bàsquet femení
# Panellet de llavor de lotus

El panellet de llavor de lotus o pastís de llavor de lotus és un pastís xinès present a Hong Kong, Taiwan i la Xina. Pot classificar-se com un dim sum, encara que no ho siga exclusivament. Com el pastís té diverses aparences diferents, la massa canvia segons la qual es desitge obtenir. Sol preparar-se amb ingredients semblants al del cha siu baau.
# Can Galzeran

Can Galzeran o Can Galceran és una masia situada al municipi d'Espinelves a la comarca d'Osona i inclosa a l'Inventari del Patrimoni Arquitectònic de Catalunya..

## Descripció

És una masia de planta rectangular (6 x 10 m), coberta a dues vessants i amb el carener perpendicular a la façana, situada a migdia. Consta de planta baixa i un pis. El voladís dels ràfecs és escàs. La façana principal presenta dos portals rectangulars amb llinda de fusta, dos cossos adossats a la planta baixa, coberts a una vessant, un d'ells destinat a forn. Al primer pis s'obren dues finestres, descentrades i amb ampits de pedra. Davant aquesta façana hi ha restes d'un mur de paret seca, de forma semicircular, que devia tancar l'antiga era. A llevant presenta una finestra a la planta i una al primer pis. El sector nord i oest estan parcialment coberts per les bardisses i presenten poques obertures. La casa ha estat arranjada en alguns aspectes de consolidació i conducció d'aigües, però caldria arreglar l'entorn.

## Història

La masia és situada prop del turó de la Rovira, prop del veïnat de França i envoltada de plantacions d'avets.
Malgrat que l'edifici sembla construït entre els segles XVII i XVIII, moment d'expansió del municipi, l'única data constructiva que tenim és la que consta al portal dret de la façana principal, 1942.

## Referències

* ↑ «ICGC - Vissir3». [Consulta: 23 maig 2021].
* 1 2 3 4 5 6 7 «Can Galceran». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 agost 2017].
# Lubricogobius ornatus

Lubricogobius ornatus és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 3,4 cm de longitud total.

## Hàbitat

És un peix marí, de clima subtropical i demersal que viu entre 17-79 m de fondària.

## Distribució geogràfica

Es troba al Pacífic occidental: des de les Illes Ryukyu i el Vietnam fins al Mar d'Arafura, Nova Caledònia i Austràlia Occidental.

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Randall, J.E. i H. Senou, 2001. Review of the Indo-Pacific gobiid fish genus Lubricogobius, with description of a new species and a new genus for Lubricogobius pumilus. Ichthyol. Res. 48(1):3-12.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* AQUATAB
# Carvalho Leite

Carlos Antônio Dobbert de Carvalho Leite, o simplement Carvalho Leite, (Niterói, 25 de juny de 1912 - Rio de Janeiro, 19 de juliol de 2004) fou un jugador de futbol brasiler de les dècades de 1920 i 1930.

## Trajectòria

Pel que fa a clubs, jugà durant més d'una dècada al Botafogo. Guanyà cinc campionats carioques (1930, 1932, 1933, 1934, 1935), essent-ne màxim golejador els anys 1936, 1938 i 1939. Jugà amb la selecció brasilera durant la dècada dels 30, disputant els Mundials de 1930 a l'Uruguai i 1934 a Itàlia. Fou el futbolista més jove en disputar un Mundial fins a l'aparició de Pelé al Mundial de 1958. Un cop retirat, fou diversos cops, entrenador del Botafogo.

## Referències

* ↑ «Perfil a CBF.com». CBF. Arxivat de l'original el 2014-03-22. [Consulta: 17 març 2014].
* ↑ «Article a FIFA.com». FIFA. [Consulta: 17 març 2014].
* ↑ Carvalho Leite Fitxa i estadístiques a la FIFA
* ↑ «Todos os brasileiros - 1930» (en portuguès). FolhaOnline, 09-12-2005. [Consulta: 16 desembre 2017].

## Enllaços externs

* http://www.xtratime.org/forum/showthread.php?p=7572739
# Ricardo García

Ricardo García és el nom dels següents personatges:
* Ricardo García Ambroa (Vitòria, 1988), ciclista basc
* Ricardo García Cárcel (Requena, 1948), historiador i assagista espanyol
* Ricardo García Damborenea (Madrid, 1940), metge i polític basc
* Ricardo García Martínez (Villargordo del Cabriol, 1828 - 1881), polític valencià
* Ricardo García Trapero Veragua, polític espanyol, membre del Partit Liberal Fusionista i amic de Práxedes Mateo Sagasta
* Ricardo García o Ricard Garcia Sanchis
# Soroll Perlin

El soroll Perlin és un tipus de gradient de soroll, és a dir, un algorisme desenvolupat per crear imatges generades per ordinador (CGI) de manera que semblin més naturals. Va ser desenvolupat per Ken Perlin per tal d'utilitzar-lo a la pel·lícula Tron (1982), i posteriorment el va fer públic publicant un article SIGGRAPH, el 1985. Es tracta del primer ús d'un gradient de soroll, i va servir de base per crear altres algorismes similars com el soroll Simplex i el soroll OpenSimplex.
El soroll Perlin és àmpliament utilitzat en efectes d'ordinador com el foc, fum, núvols i en general tot tipus de fenòmens que requereixen aleatorietat sense perdre continuïtat.

## Descripció

El soroll Perlin és un solapament de gradients de soroll simples cada cop amb una amplitud menor i una freqüència més alta, és a dir, cada vegada amb més nivell de detallat però menys efecte en el resultat final. Per fer-ho es defineix un paràmetre anomenat persistència i que descriu la diferència d'amplitud entre els diferents gradients de soroll, sent per tant indicatiu de la rugositat del soroll resultant. El soroll Perlin s'obté, per tant, aplicant la suma de les funcions obtingudes.
Es defineix la freqüència d'ona (f) i l'amplitud (a) per cada gradient (i és l'índex de la funció) de la següent manera: $f=2^{i};a=p^{i}$ on la persistència (p) és un valor constant escollit manualment. Cada funció successiva de soroll que s'afegeix es coneix com a octava, atès que cada funció de soroll té el doble de freqüència de l'anterior, com en les octaves musicals. El nombre total d'octaves afegides (n) definirà el grau de detall del soroll Perlin, i també és escollit manualment.
Partint d'aquesta idea per una dimensió, el soroll Perlin pot ser ampliat per ser definit en qualsevol dimensió.

## Referències

* ↑ Perlin, Ken. «Making Noise». Arxivat de l'original el 8 d'octubre 2007.
* ↑ Perlin, Ken «An Image Synthesizer». SIGGRAPH Comput. Graph., 19, 97–8930, 01-07-1985, pàg. 287–296. DOI: 10.1145/325165.325247.
* 1 2 Perlin, Ken «Improving Noise». Media Research Laboratory, Dept. of Computer Science, New York University, 1895 [Consulta: 16 març 2020].
* ↑ «Simplex noise demystified». Arxivat de l'original el 21 de març 2023. [Consulta: 24 abril 2019].

## Enllaços externs

* Pàgina personal de Ken Perlin (anglès) [Consulta: 16 març 2020]
* Implementació de soroll Perlin en Java (anglès) [Consulta: 16 març 2020]
* Noise and Turbulence - Primera versió del codi publicada per Ken Perlin (anglès) [Consulta: 16 març 2020]
* Implementació i explicació de com crear soroll Perlin en 1 i 2 dimensions (castellà)
* Perlin Noise and Turbulence (al final de la pàgina) - Explicació del soroll Perlin i el seu ús en diverses dimensions (anglès)